A misión de VIgalicia é posibilitar o dereito de toda Persoa con Diversidade Funcional a exercer o poder de decisión sobre a súa propia existencia e participar activamente na vida da súa comunidade, igual que calquera outro cidadán.
A sociedade non considera ás persoas con diversidade funcional como cidadáns de pleno dereito que aspiran a ter unha vida propia. Seguen véndonos como seres incapaces, sen dereito á intimidade, indefensos, enfermos, suxetos de caridade, de protección e de tutela.
Sexamos claros, trátase de escoller entre manter a dominación dos invisibles, os dependentes, os sen parte, ou pór os esforzos en visibilizar, mesturarnos, ás persoas diversas como cidadás e cidadáns libres e iguais, formando parte da experiencia humana corrente, común.
As persoas con diversidade funcional afirmámonos como cidadáns de pleno dereito, non como suxeitos marxinais, perceptores pasivos de servizos sociais. Esta obviedade segue sen tomar carta de natureza na concepción máis política da comunidade.
Considera a persoa con diversidade funcional, como un suxeito titular de dereitos e obrigas cidadáns, de poder levar unha vida plena e activa, de controlar a súa vida, de decidir e de avaliar a súa situación e tomar decisións ao respecto, en definitiva de actuar tan independente como calquera cidadán. VER MÁIS